Elizabeth Svarstad

Elizabeth Svarstad, ph.d., (født 5. mars 1977) er en norsk dansekunstner, dansehistoriker og danseforsker.

Hun er utdannet ved Norges Dansehøyskole (tidl. Den norske balletthøyskole) i 2000. Hun har studert stildans, renessansedans, barokkdans og 1800-talls dans i Frankrike, England og USA. Hun har nordisk mastergrad i dansevitenskap fra NTNU, Stockholms universitet og Københavns Universitet med temaet Tolkning og rekonstruksjon med 1700-tallets sarabande som eksempel (2005). Hun har doktorgrad i dansevitenskap fra Institutt for musikk (NTNU) med avhandlingen "Aqquratesse i alt af Dands og Triin og Opførsel." Dans som sosial dannelse i Norge 1750–1820 (2018). Prosjektet var del av det tverrfaglige prosjektet pArts – Performing arts between dilettantism and professionalism. Music, theatre and dance in the Norwegain public sphere 1770–1850 støttet av Norges forskningsråd. 

Hun er Norges fremste spesialist i barokkdans og historiske danser og har medvirket i produksjoner ved Det kongelige slott, Den Norske Opera og Ballett, Akershus festning, Den gamle Krigsskolen, Linderud gård, Oslo ladegård og Norges musikkhøyskole og ved festivaler som Stockholm Early Music Festival, Barokkfest, Festival Musique de Sarrebourg, Valle Baroque, Olavsfestdagene og Vårsøgdagene. Hun har jobbet med de fleste ledende barokkorkestre i Norge og internasjonalt, blant annet Norsk Barokkorkester, Barokkanerne, Concerto Copenhagen, Ensemble Zimmermann, Ensemble Paulus Barokk, Trondheim Barokk, Stavanger Barokk, Christian IV Consort, Ensemble Freithoff og Det Norske Blåseensemble.

Hun har medvirket i TV-produksjoner som Anno (NRK), En bit av historien (TV2) og Firestjerners middag (TVNorge) og radioprogram som Klassisk musikkfrokost, Kulturhuset, Kveldsåpent og Spillerom på NRK og på Sveriges Radio.

Hun er kunstnerisk leder for Compagnie Contours, et dansekompani som utforsker 1700-tallets dans i møte med samtidige koreografiske konsepter. 

Hun er innehaver av Elizabeth Svarstad Ballett, en ballettskole i Blaker i Lillestrøm. 

Hun medvirker i barokkforestillingen La Belle Dance, som har turnert med Rikskonsertene siden 2008 og forestillingen Grounds, som har turnert med Den kulturelle skolesekken siden 2019.

Hun mottok Pareliusprisen for 2019. Signe og Fredrik Parelius' pris tildeles fortjente kunstnere som har utmerket seg spesielt. Denne æresprisen deles ut hvert år på Kunstnerforeningens juleball, og det er styret i Kunstnerforeningen som avgjør hvem som skal motta prisen.

Publikasjoner 

 Svarstad, Elizabeth og Margrethe Støkken Bue. (2022). “Koreografi – dansekunst som tekst” i Kildeudgivelse og tekstkritik i forskellige traditioner redigert av Lassen, Annette, Krista Stinne Greve Rasmussen og Kirsten Vad. Odense: Syddansk universitetsforlag.
 Svarstad, Elizabeth. (2021). «Traces of Dance and Social Life: A Dance Book and its Context» i Relevance and Marginalisation in Scandinavian and European Performing Arts 1770–1860. Questioning Canons (Routledge Research in Music) redigert av Randi Margrete Selvik, Svein Gladsø og Annabella Skagen. London: Routledge.
 Svarstad, Elizabeth. (2021). “Dans i Telemanns fantasier for solo fløyte” i Telemann 12 Solo Fantasias – Caroline Eidsten Dahl, recorder. CD-booklet. Lawo.
 Svarstad, Elizabeth. (2020). «Hvordan kan du hilse smittefritt? Dansehistorien gir deg svaret». Aftenposten. 24.03.2020.
 Svarstad, Elizabeth. (2020). «Dance and Social Education in Early Nineteenth-Century Christiania» i Performing Arts in Changing Societies (Routledge Research in Music) redigert av Randi Margrete Selvik, Svein Gladsø og Anne Margrete Fiskvik. Milton: Taylor and Francis.

Svarstad, Elizabeth. (2020). «Notasjon: 1700-tallets dansemønster i et norsk manuskript». Dansekunst 1 (2020): 62–67.
Svarstad, Elizabeth. (2019). «Kort Udtog: A Danish Translation of Gottfried Taubert’s Kurtzer Entwurff Der Nutzbarkeit Des Künstlichen Tantz-EXERCITII (1727)» i «Tauberts Rechtschaffener Tantzmeister» (Leipzig 1717). Kontexte – Lektüren – Praktiken redigert av Hanna Walsdorf, Marie-Thérèse Mourey og Tilden Russell. Berlin: Verlag Frank & Timme.
Svarstad, Elizabeth. (2017). «Aqquratesse i alt af Dands og Triin og Opførsel». Dans som sosial dannelse i Norge 1750–1820. Doktoravhandling, Norges teknisk-naturvitenskapelige universitet,
 Svarstad, Elizabeth. «Transkripsjon av og kommentar til Pierre Jean Laurents dansebok». Folkedansforskning i Norden 2017 (40), 14–19.
 Svarstad, Elizabeth. «Thaulow og dansen». I: Sang og dans i det unge Norge. Beskrivelse over en Julehøitid og et Julebal i Gusdals Præstegaard i December 1819. Anne Jorunn Kydland, Tone Modalsli, Vigdis Ystad (red.) Oslo: Dreyers forlag, 2017.
 Svarstad, Elizabeth og Nygaard, Jon. «A caprice – the summit of Ibsen’s theatrical career». Ibsen Studies 2016; Volum 16.(2), 168-185.
 Svarstad, Elizabeth. «Verdien av Kunnskap om Dans – i Tid og Rom». På Spissen 2013; Vol. 1., 31.
 Mæland, Siri; Bakka, Egil; Svarstad, Elizabeth. «Vertikalitet og den franske 1700-talls menuetten». Folkedansforskning i Norden 2013 (36), 38-46.

Utvalgte forestillinger 

 2023 – En pianists symfoniske bestrebelser. Norges musikkhøgskole. Wolfgang Amadeus Mozart: Symfoni nr. 39, 40 og 41 for solo klaver. Bearbeidelse og klaver: Sigstein Folgerø. Koreografi og dans: Elizabeth Svarstad.
 2023 – Salong, Gamle Raadhus scene. Idé, koreografi, regi, manus: Elizabeth Svarstad. Regi: Amund Sigurdssønn Karlsen. Christian IV Consort: Ingrid Økland, barokkfiolin, Caroline Eidsten Dahl, blokkfløyte, Jadran Duncumb, teorbe og barokkgitar, Andre Lislevand, viola da gamba, Daniel Sæther, kontratenor. Kostymedesign: Tone Aminda Lund.
 2022 – Sarabande, Frogner hovedgård. Koreografi: Elizabeth Svarstad. Utøvere: Bruno Benne og Elizabeth Svarstad, dans, Mime Brinkmann, barokkcello. Kostymedesign: Anette Werenskiold.
 2022 – Love-dans, Oslo ladegård. Koreografi: Anne Grete Eriksen. Utøvere: Elizabeth Svarstad, dans, Gunnhild Tønder, cembalo. Kostymedesign: Magne Kristiansen.
 2022 – Operetteaften, Operahøgskolen KhiO. Regi: Victoria Bomann Larsen. Koreografi: Elizabeth Svarstad. Musikalsk ledelse: Luca de Marchi.
 2022 – Afterlife, Oslo internasjonale teaterfestival/Black Box teater. Koreografi: Louis Schou-Hansen. Utøvere: Amie Mbye, Georgiana Dobre, Elise Nohr Nystad. Kostymedesign: Karoline Bakken Lund. Musikk: Petra Skibsted/Peachlyfe. Rekonstruksjon av renessansedanser: Elizabeth Svarstad.
 2020 – Fest på salen og Barokkdans på slottet – vandrekonsert, Barokkanerne, Gamle biblioteket, Oslo Early Music Festival
2020 – Fest på salen og Barokkdans på slottet – vandrekonsert, Barokkanerne, Teglhuset, Fredrikstad
2020 – Maja Ratkje: Orfeus' trøst, Babyopera, Den norske opera og ballett, Ultima Oslo Contemporary Music Festival
2020 – Eivind Buene: Amors varme, Babyopera, Den norske opera og ballett, Ultima Oslo Contemporary Music Festival
2020 – Fest på salen og Barokkdans på slottet – vandrekonsert, Barokkanerne, Stormen konserthus, Bodø
2020 – Ragnar Søderlind: Draumkvedet – ein kyrkjeopera, Uranienborg kirke
2019 – Barokk i endring, Hospitalskirken, Olavsfest
2019 – Dans! Virtuose Valdres møter Versailles, Kulturkirken Jacob, Åpningskonsert, Oslo Early Music Festival
2019 – dd. Grounds, Den kulturelle skolesekken
2018 – Sarabande et folie d’espagne, Venetiansk aften, Scene 2, Den norske opera og ballett
2018 – La Belle Dance, Valle Baroque, Skara
2016 – Love-dans/«Får jag lov?», Stockholm Early Music Festival
2015 – Quadrille Française, Theatercaféen, Trøndelag Teater
2015 – Menuett. Liv Glaser 80 år jubileumskonsert, W.A. Mozart: Klaverkonsert nr 9 i Ess-dur, K271 «Jeunehomme», Liv Glaser, hammerklaver, Bjarte Eike, konsertmester, orkester
2015 – Ungbarokk – Barokkansk Flørt, Barokkanerne, Barratt-Dues Juniorensemble, Blokkfløytistene St. Sunniva, Blokkfløytistene Uranienborg, Ridehuset, Akershus Festning
2015 – G. F. Händel: Aminta e Fillide, Nasjonalgalleriet
 2014 – Noël au balcon (med Compagnie Contours), Oslo ladegård
 2014 – Le coucher de la reine, Festival Musique de Sarrebourg, Frankrike
 2013 – G. F. Händel: Il duello amoroso, Oslo Operafestival
 2013 – Love-dans, Bogstad Gård, Eidsvold 1814. Koreografi: Anne Grete Eriksen
 2012 – H. Purcell: Dido & Aeneas, Copenhagen Opera Festival
 2010 – Rubinhjerte – ny sans for fransk barokkdans, Riksscenen
2008 – dd. La Belle Dance, Rikskonsertene/Den kulturelle skolesekken

Referanser

Kilder 
 elizabethsvarstad.no
svarstadballett.no
 labelledance.org
nmh.no
ntnu.no/parts 

Norske dansere
Personer tilknyttet NTNU
Norske koreografer
Norske forskere